Document ID: 31980R1698

ΚΑΝΟΝΙΣΜΟΣ (ΕΟΚ) αριθ. 1698/80 ΤΗΣ ΕΠΙΤΡΟΠΗΣ της 30ής Ιουνίου 1980 περί συμπληρώσεως του κανονισμού (ΕΟΚ) αριθ. 797/80 "περί προσαρμογής των προκαθοριζομένων επιστροφών και εισφορών στην εξαγωγή στον τομέα της ζάχαρης"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1396/78(2), και ιδίως το άρθρο 17 παράγραφος 5 και το άρθρο 19 παράγραφοι 2 και 4,
Εκτιμώντας:
ότι ο κανονισμός (ΕΟΚ) αριθ. 797/80 της Επιτροπής της 31ης Μαρτίου 1980 περί προσαρμογής των προκαθοριζομένων επιστροφών και εισφορών στην εξαγωγή, στον τομέα της ζάχαρης(3), προβλέπει μία αύξηση των επιστροφών και μία μείωση των εισφορών στην εξαγωγή για τα πιστοποιητικά που χορηγούνται πριν από την 1η Ιουλίου 1980 και που χρησιμοποιούνται από αυτή την ημερομηνία-
ότι, στην περίπτωση των εισφορών στην εξαγωγή, το ποσόν της μπορεί να είναι κατώτερο από εκείνο της εν λόγω προσαρμογής- ότι γι' αυτό, για να αποφεύγεται κάθε ανισότητα στη μεταχείριση μεταξύ των εφαρμοζόντων, πρέπει να συμπληρωθεί ο εν λόγω κανονισμός προβλέποντας ότι η διαφορά θα θεωρηθεί σαν επιστροφή στην εξαγωγή, που πρέπει να χορηγηθεί στον ενδιαφερόμενο στον τόπο και στη θέση της εισπράξεως της εισφοράς στην εξαγωγή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 797/80 τροποποιείται ως ακολούθως:
1. Στην παράγραφο 1 η έκφραση "κατόπιν αιτήσεως των ενδιαφερομένων" καταργείται.
2. Στην παράγραφο 2 εισάγεται στο τρίτο εδάφιο το ακόλουθο κείμενο:
"Όταν το ποσό της εισφοράς στην εξαγωγή είναι κατώτερο από το ποσό της προσαρμογής, η διαφορά μεταξύ αυτών των δύο ποσών θεωρείται σαν επιστροφή στην εξαγωγή, που πρέπει να χορηγηθεί στον ενδιαφερόμενο. Σ' αυτή την περίπτωση η εισφορά στην εξαγωγή δεν οφείλεται."
Άρθρο 2
Ο παρών κανονισμός αρχίζει να ισχύει από την 1η Ιουλίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Ιουνίου 1980.

Labels: 3
17